સૌ પ્રથમ એક કથરોટ લો. તેમાં ઘઉંનો લોટ કાઢી લો. ત્યાર બાદ તેની અંદર બેસન, કસુરી મેથી, અજમો, હીંગ, હળદર, જીરું, લાલ મરચું, સમારેલા ઝીણાં લીલાં મરચાં, મીઠું અને 2 નાની ચમચી જેટલું તેલ નાખીને દરેક વસ્તુઓને બરાબર મિક્ષ કરી લો. થોડું-થોડું દૂધ નાખીને રોટલીનાં લોટ જેવો જ સખત લોટ બાંધી લો. હવે જો જરૂરીયાત જણાય તો 1-2 ચમચી પાણી પણ નાખો. હવે લોટને ઢાંકીને તેને 15થી 20 મિનિટ સુધી મુકી દો. હવે તમારો આ લોટ તો તૈયાર થઇ જશે.